Ջոն ՄաքԳին

**Ջոն ՄաքԳին** (, ), շոտլանդացի պրոֆեսիոնալ ֆուտբոլիստ։ Ներկայումս հանդես է գալիս Աստոն Վիլլայի և Շոտլանդիայի ազգային հավաքականի կազմում։ Խաղում է կենտրոնական կիսապաշտպանի դիրքում։

## Ակումբային կարիերա
### Սենտ Միրեն
ՄաքԳինը Սենտ Միրենի ակադեմիայի սան է։ Իր պրոֆեսիոնալ դեբյուտը նշեց 2012 թվականի հոկտեմբերի 20-ին՝ փոխարինման մտնելով Սելտիկի դեմ խաղում։ Նոյեմբերի 29-ին շոտլանդացին երկարաձգեց իր պայմանագիրը ակումբի հետ մինչև 2015 թվականը։ 2013 թվականի մարտի 17-ին ՄաքԳինը թիմի մեկնարկային կազմում խաղադաշտ դուրս եկավ Շոտլանդիայի լիգայի գավաթի եզրափակչի Հարթ օֆ Միդլոտիանի դեմ խաղում՝ օգնելով Սենտ Միրենին հաղթել 3-2 հաշվով և նվաճել գավաթը։ Իր առաջին գոլը պրոֆեսիոնալ կարիերայում խփեց մայիսի 18-ին՝ Կիլմարնոկի դեմ խաղում՝ այս խաղում դառնալով նաև գոլային փոխանցման հեղինակ։ Դեկտեմբերի 26-ին ՄաքԳինը գոլի և գոլային փոխանցման հեղինակ դարձավ Դանդի Յունայթեդի դեմ խաղում։ Թիմի ավագի թևկապով նա առաջին անգամ խաղադաշտ դուրս եկավ 2015 թվականի ապրիլի 3-ին՝ Սելտիկի դեմ խաղում։ Սենտ Միրենի կազմում ՄաքԳինը անցկացրեց 98 հանդիպում՝ դառնալով 4 գոլի և 7 գոլային փոխանցման հեղինակ։

### Հիբերնիան
2015 թվականի հուլիսի 31-ին ՄաքԳինը 4 տարվա պայմանագիրը կնքեց Շոտլանդիայի երկրորդ դիվիզիոնում հանդես եկող Հիբերնիանի հետ։ Իր դեբյուտը ակումբի կազմում նշեց օգոստոսի 8-ին՝ փոխարինման մտնելով Դամբարտոնի դեմ խաղում։ Իր առաջին գոլը խփեց սեպտեմբերի 12-ին՝ Ալոա Ատլետիկի դեմ խաղում։ Նոյեմբերին ՄաքԳինը ճանաչվեց Շոտլանդիայի երկրորդ դիվիզիոնի ամսվա լավագույն ֆուտբոլիստ։ Դեկտեմբերի 12-ին շոտլանդացին հեռացվեց խաղադաշտից Ֆոլկիրկի դեմ խաղում՝ կարմիր քարտ ստանալով հանդիպման 43-րդ րոպեին։ 2016 թվականի հունվարի 30-ին նա գոլ խփեց Շոտլանդիայի լիգայի գավաթի կիսաեզրափակչի Սենտ Ջոնստոնի դեմ խաղում։ Մարտի 13-ին ՄաքԳինը մեկնարկային կազմում խաղադաշտ դուրս եկավ Շոտլանդիայի լիգայի գավաթի եզրափակչի Ռոսս Կաունտիի դեմ խաղում, սակայն Հիբերնիանը պարտվեց 2-1 հաշվով։ Մայիսի 21-ին նա մասնակցեց Շոտլանդիայի գավաթի եզրափակչի Ռեյնջերսի դեմ հանդիպմանը՝ օգնելով իր թիմին հաղթել 3-2 հաշվով և նվաճել գավաթը։ Իր առաջին մրցաշրջանում ՄաքԳինը անցկացրեց 52 հանդիպում՝ դառնալով 5 գոլի ու 9 գոլային փոխանցման հեղինակ և ընդգրկվելով Շոտլանդիայի երկրորդ դիվիզիոնի խորհրդանշական հավաքականում։

Իր առաջին հանդիպումը եվրոպական առաջնություներում ՄաքԳինը անցկացրեց 2016 թվականի հուլիսի 14-ին՝ Եվրոպայի Լիգայի երկրորդ փուլի Բրոնդբյուի դեմ խաղում։ Նոյեմբերի 5-ին նա գոլի և գոլային փոխանցման հեղինակ դարձավ Էր Յունայթեդի դեմ խաղում, իսկ հանդիպումն ավարտվեց 3-0 հաշվով։ Նոյեմբերին ՄաքԳինը ճանաչվեց Շոտլանդիայի երկրորդ դիվիզիոնի ամսվա լավագույն ֆուտբոլիստ։ 2017 թվականի հունվարի 28-ին շոտլանդացին խփեց Քուին օֆ դը Սաութի դեմ հանդիպման միակ գնդակը՝ 1-0 հաշվով հաղթանակ պարգևելով իր թիմին։ 2016-17 մրցաշրջանում նա անցկացրեց 37 հանդիպում՝ դառնալով 5 գոլի ու 10 գոլային փոխանցման հեղինակ և ընդգրկվելով առաջնության խորհրդանշական հավաքականում։ ՄաքԳինը ճանաչվեց Շոտլանդիայի երկրորդ դիվիզիոնի տարվա լավագույն ֆուտբոլիստ, իսկ Հիբերնիանը հաղթեց առաջնությունը՝ տեղափոխվելով Շոտլանդիայի բարձրագույն դիվիզիոն։

2017 թվականի հուլիսի 25-ին ՄաքԳինը գոլի և գոլային փոխանցման հեղինակ դարձավ Շոտլանդիայի լիգայի գավաթի Արբրոթի դեմ խաղում։ Սեպտեմբերի 30-ին նա դուբլ ձևակերպեց Սելտիկի դեմ խաղում, իսկ հանդիպումն ավարտվեց 2-2 հաշվով։ 2018 թվականի հունվարի 24-ին շոտլանդացին խփեց Դանդիի դեմ հանդիպման միակ գնդակը՝ 1-0 հաշվով հաղթանակ պարգևելով իր թիմին։ Ապրիլի 28-ին ՄաքԳինը 2 գոլային փոխանցում տվեց Կիլմարնոկի դեմ խաղում։ Իր առաջին գոլը եվրոպական առաջնություններում խփեց հուլիսի 19-ին՝ Եվրոպայի Լիգայի որակավորման առաջին փուլի ՆՍԻ Ռունավիկի դեմ խաղում՝ այս խաղում դառնալով նաև գոլային փոխանցման հեղինակ։ 2017-18 մրցաշրջանում նա ընդգրկվեց Շոտլանդիայի առաջնության խորհրդանշական հավաքականում։ Հիբերնիանի կազմում ՄաքԳինը անցկացրեց 136 հանդիպում՝ դառնալով 18 գոլի և 29 գոլային փոխանցման հեղինակ։

### Աստոն Վիլլա
2018 թվականի օգոստոսի 8-ին ՄաքԳինը 4 տարվա պայմանագիր կնքեց Աստոն Վիլլայի հետ։ Իր դեբյուտը ակումբի կազմում նշեց օգոստոսի 11-ին՝ Ուիգան Ատլետիկի դեմ խաղում և այս խաղում դառնալով գոլային փոխանցման հեղինակ։ Իր առաջին գոլը Չեմպիոնշիպում խփեց սեպտեմբերի 22-ին՝ Շեֆիլդ Ուենսդիի դեմ խաղում։ Նոյեմբերի 10-ին ՄաքԳինը գոլի և գոլային փոխանցման հեղինակ դարձավ Դերբի Կաունտիի դեմ խաղում։ 2019 թվականի մարտի 13-ին շոտլանդացին դուբլ ձևակերպեց Նոթինգհեմ Ֆորեստի դեմ խաղում, իսկ հանդիպումն ավարտվեց 3-1 հաշվով։ Մարտի 16-ին ՄաքԳինը գոլի և գոլային փոխանցման հեղինակ դարձավ Միդլսբրոյի դեմ խաղում։ Մայիսի 27-ին նա գոլ խփեց Չեմպիոնշիպի փլեյ-օֆֆի եզրափակչի Դերբի Կաունտիի դեմ խաղում՝ օգնելով Աստոն Վիլլային հաղթել 2-1 հաշվով և տեղափոխվել Պրեմիեր Լիգա։ 2018-19 մրցաշրջանում ՄաքԳինը անցկացրեց 48 հանդիպում՝ դառնալով 9 գոլի ու 12 գոլային փոխանցման հեղինակ և ճանաչվելով Աստոն Վիլլայի տարվա լավագույն ֆուտբոլիստ։

2019 թվականի օգոստոսի 8-ին ՄաքԳինը երկարաձգեց իր պայմանագիրը Աստոն Վիլլայի հետ մինչև 2024 թվականը։ Իր դեբյուտը Պրեմիեր Լիգայում նշեց օգոստոսի 10-ին՝ թիմի մեկնարկային կազմում խաղադաշտ դուրս գալով Տոտենհեմ Հոտսպուրի դեմ խաղում և գոլի հեղինակ դառնալով այս հանդիպման 9-րդ րոպեին։ Սեպտեմբերի 22-ին շոտլանդացին գոլ խփեց Արսենալի դեմ խաղում, սակայն Աստոն Վիլլան պարտվեց 3-2 հաշվով։ Սեպտեմբերի 28-ին նա գոլի հեղինակ դարձավ Բարնլիի դեմ խաղում, իսկ հանդիպումն ավարտվեց 2-2 հաշվով։ Դեկտեմբերի 21-ին՝ Սաուհեմպտոնի դեմ խաղում ՄաքԳինը ստացավ կոճի վնասվածք՝ բաց թողելով շուրջ 3 ամիս։

## Միջազգային կարիերա
ՄաքԳինը ներկայացրել է Շոտլանդիան մինչև 19 և մինչև 21 տարեկանների երիտասարդական հավաքականներում։ Շոտլանդիայի ազգային հավաքական նա առաջին անգամ հրավիրվեց 2016 թվականի մարտին՝ Դանիայի դեմ խաղի համար։ Իր դեբյուտը ազգային հավաքականում նշեց մարտի 29-ին՝ մեկնարկային կազմում խաղադաշտ դուրս գալով Դանիայի դեմ խաղում։ Իր առաջին գոլը Շոտլանդիայի կազմում խփեց 2019 թվականի սեպտեմբերի 6-ին՝ Ռուսաստանի դեմ խաղում։ Հոկտեմբերի 13-ին ՄաքԳինը հեթ-տրիկ ձևակերպեց Սան Մարինոյի դեմ խաղում։ Նոյեմբերի 16-ին նա գոլի և գոլային փոխանցման հեղինակ դարձավ Կիպրոսի դեմ խաղում՝ օգնելով իր թիմին հաղթել 2-1 հաշվով։ 3 օր անց ՄաքԳինը դուբլի հեղինակ դարձավ Ղազախստանի դեմ խաղում, իսկ հանդիպումն ավարտվեց 3-1 հաշվով։ 2019 թվականին նա ճանաչվեց տարվա լավագույն շոտլանդացի ֆուտբոլիստ։

## Կարիերայի վիճակագրություն
### Ակումբային վիճակագրություն
*2019 թվականի դեկտեմբերի 30-ի դրությամբ*

### Միջազգային վիճակագրություն
*2019 թվականի դեկտեմբերի 30-ի դրությամբ*

### Միջազգային գոլեր

## Նվաճումներ
### Ակումբային
**Սենտ Միրեն**

* Շոտլանդիայի լիգայի գավաթ. 2012–13

**Հիբերնիան**

* Շոտլանդիայի գավաթ. 2015–16
* Շոտլանդիայի լիգայի գավաթ. երկրորդ տեղ. 2015–16
* Շոտլանդիայի երկրորդ դիվիզիոն. 2016–17

**Աստոն Վիլլա**

* Չեմպիոնշիպի փլեյ-օֆֆ. 2019

### Անհատական
* Շոտլանդիայի երկրորդ դիվիզիոնի ամսվա լավագույն ֆուտբոլիստ. նոյեմբեր 2015, նոյեմբեր 2016
* Շոտլանդիայի երկրորդ դիվիզիոնի խորհրդանշական հավաքական. 2015–16, 2016–17
* Շոտլանդիայի երկրորդ դիվիզիոնի տարվա լավագույն ֆուտբոլիստ. 2016–17
* Շոտլանդիայի առաջնության խորհրդանշական հավաքական. 2017–18
* Աստոն Վիլլայի տարվա լավագույն ֆուտբոլիստ. 2018–19
* Տարվա լավագույն շոտլանդացի ֆուտբոլիստ. 2019

## Ծանոթագրություններ

## Արտաքին հղումներ
* ՄաքԳինի պաշտոնական Տվիտերի էջը
* ՄաքԳինի պաշտոնական Ինստագրամի էջը
* ՄաքԳինը transfermarkt-ում
* ՄաքԳինը soccerbase.com-ում
* ՄաքԳինը WhoScored.com կայքում
* ՄաքԳինը Աստոն Վիլլայի պաշտոնական կայքում
* ՄաքԳինը Պրեմիեր Լիգայի պաշտոնական կայքում
* ՄաքԳինը ՈՒԵՖԱ-ի պաշտոնական կայքում

Կատեգորիա:Անգլիական ֆուտբոլի լիգայի խաղացողներ
Կատեգորիա:Աստոն Վիլլայի ֆուտբոլիստներ
Կատեգորիա:Հիբերնիանի ֆուտբոլիստներ
Կատեգորիա:Շոտլանդացի ֆուտբոլիստներ
Կատեգորիա:Շոտլանդիայի հավաքականի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Սենտ Միրենի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:ՈՒԵՖԱ Եվրո 2024-ի ֆուտբոլիստներ